《观德邵诗卷》
宋代·李正民

天涯几点四明山，万里沧溟去路难。春晚池塘空梦草，老来尘路倦弹冠。

文雄自可收三捷，诗好那能博一官。秋赋已闻丹诏下，九霄寥廓看鹏抟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。